**XEOLOXÍA 2º BACHARELATO**

1. **BREVE INTRODUCIÓN Á MATERIA**

A materia de xeoloxía permitirá coñecer o comportamento global da Terra considerando a orixe e a natureza dos materiais presentes, o fluxo e o balance de enerxía, e os procesos dinámicos que o caracterizan.

O programa da materia de Xeoloxía estrutúrase en dez bloques:

* Estudaranse os principios fundamentais da xeoloxía, a composición dos materiais (minerais e rochas), o seu recoñecemento e a súa utilidade para a sociedade, os elementos do relevo e as súas condicións de formación, os tipos de deformacións, a interpretación de mapas topográficos, a división do tempo xeolóxico, a posibilidade da ocorrencia de feitos graduais ou catastróficos, as interpretacións de mapas xeolóxicos sinxelos e cortes xeolóxicos, a análise de formacións litolóxicas ou a historia da Terra. Trabállase tamén no estudo da nova ciencia da planetoloxía, que amplía os coñecementos que temos da Terra ao resto dos planetas.
* Introdúcese un bloque sobre riscos xeolóxicos no que se traballen riscos derivados de procesos xeolóxicos externos, internos ou meteorolóxicos. Prevese tamén o uso dos recursos renovables e non renovables, incidindo especialmente na súa exploración e na súa explotación sustentable. O alumnado deberá aplicar moitos dos coñecementos adquiridos e valorar a súa influencia para poder localizar catástrofes futuras e o seu grao de perigo asociado.
* Preséntase a xeoloxía de España e, particularmente, a de Galicia para que, logo de vistos, traballados e adquiridos os coñecementos xeolóxicos xerais, os alumnos e as alumnas os poidan aplicar ao seu ámbito. Para iso, e como compoñente básico dun curso ao que se lle quere outorgar un enfoque nomeadamente práctico, inclúese un bloque sobre o traballo de campo, na medida en que constitúe unha ferramenta esencial para abordar a maioría das investigacións e dos estudos en xeoloxía. Así, boa parte dos coñecementos que se propoñen han atopar un marco natural onde aplicalos, ver a súa utilidade ou analizar o seu significado.
1. **MATERIAS DE 1º BACHARELATO QUE É NECESARIO HABER CURSADO**
* Bioloxía e Xeoloxía
1. **PERFIL DO ALUMNADO**

A materia está especialmente indicada para o alumnado que queira cursar:

* Unha carreira universitaria relacionada coas Ciencias, coas Ciencias Ambientais, Enxeñerías, Arquitectura, etc.
* Un Ciclo Formativo: Edificación e Obra Civil, Enerxía e Auga, Marítimo Pesqueira, Química, Seguridade e Medio Ambiente, Saúde ambiental, Xardinería, Xestión e Organización dos Recursos Naturais e Paisaxísticos, etc.
1. **PARA SABER MAIS**
* Consultar Na páxina Web do centro
* Preguntar no Departamento de Bioloxía e Xeoloxía